ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
7 Απριλίου 2025
ΤΕΥΧΟΣ  ΤΡΙΤΟ
Αρ. Φύλλου 1341
ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ
Αριθμ. ΔΠΘ/ΔΔΥΦΜΚΔ/ΤΠΚΔ/49522/2227/923
Προκήρυξη πλήρωσης θέσης μέλους Διδακτικού
Ερευνητικού Προσωπικού (Δ.Ε.Π.) στη βαθμίδα
του Επίκουρου Καθηγητή με θητεία, του Τμήματος Διοικητικής Επιστήμης και Τεχνολογίας
της Σχολής Διοικητικής Επιστήμης και Λογιστικής του Δημοκριτείου Πανεπιστημίου Θράκης.
με γνωστικό αντικείμενο «Εφαρμοσμένα Μαθηματικά και Ποσοτικές Μέθοδοι στη Λήψη Απο-
φάσεων».
Ο Πρύτανης του Δημοκριτείου Πανεπιστημίου Θράκης, μετά από εισήγηση της Συνέλευσης του Τμήματος
Διοικητικής Επιστήμης και Τεχνολογίας της Σχολής Διοικητικής Επιστήμης και Λογιστικής (υπ’ αρ. 16/2025
συνεδρίαση), και σύμφωνα με:
1.  Την υπό στοιχεία ΔΠΘ/ΔΔΚ/25927/2643 πράξη του
Πρύτανη, με την οποία διαπιστώνεται η εκλογή Πρύτανη
και ο ορισμός τεσσάρων (4) Αντιπρυτάνεων του Δ.Π.Θ.
με θητεία έως 31.08.2026 (Υ.Ο.Δ.Δ. 4/2023),
2.  το άρθρο 6 του ν. 5094/2024 (Α’ 39),
3.  το άρθρο 463 παρ. 3 του ν. 4957/2022, όπως τροποποιήθηκαν με το άρθρο 24 παρ. 6 του ν. 5057/2023
και την υπό στοιχεία Φ/Ι54400/Ζ2/24.12.2024 (Β’ 7226)
υπουργική απόφαση,
4.  το άρθρο 19 του ν. 4009/2011,
5.  το άρθρο 30 του ν. 4452/2017 (Α’ 17),
6.  την περ. ια’ του άρθρου 2, της παρ. 15ζ’ του άρθρου 15, της παρ. 2ιδ’ του άρθρου 21 και της παρ. 9 του
άρθρου 84 του ν. 4485/2017 (Α’ 114),
7.  την παρ. 1 του άρθρου 23 του ν. 3549/2007 (Α’ 69),
8.  το π.δ. 134/1999 (Α’ 132),
9.  την υπό στοιχεία Φ.122.1/6/14241/Ζ2/27.01.2017
(Β’ 225) απόφαση του Υπουργού Παιδείας, Έρευνας και
Θρησκευμάτων όπως τροποποιήθηκε με την υπό στοιχεία Φ.122.1/86/83263/Ζ2/30.6.2020 (Β’ 2657) όμοια,
10.  την υπό στοιχεία ΔΠΘ/ΣΥΓΚ/44229/1596/
22.05.2017 (Β’ 2058) απόφαση της Συγκλήτου του Δημοκριτείου Πανεπιστημίου Θράκης,
11.  την υπό στοιχεία  Φ.154568/Ζ2/24.12.2024 (ΑΔΑ:
ΨΣΠΘ46ΝΚΠΔ-ΘΜΝ) υπουργική απόφαση «Κατανομή
θέσεων για την πρόσληψη μελών Δ.Ε.Π. στα Πανεπιστήμια και στην Α.Σ.ΠΑΙ.Τ.Ε. για το έτος 2025»,
12.  την υπό στοιχεία  ΔΠΘ/ΑΔΥΚΔ/ΣΥΓΚ/32289/
3083/680/11.02.2025 (ορθή επανάληψη) απόφαση της
Συγκλήτου για την κατανομή πενήντα (50) θέσεων για
την πρόσληψη μελών Δ.Ε.Π. στα Τμήματα του Δημοκριτείου Πανεπιστημίου Θράκης (ΑΔΑ: 99ΔΨ46ΨΖΥ1-ΧΑΩ),
13. το υπό στοιχεία ΔΠΘ/ΤΔΕΤ/49520/1292/18.03.2025
(ΔΠΘ/ΔΔΥΦΜΚΔ/ΤΠΚΔ/49522/2227/923/18.03.2025
έγγραφο του Τμήματος Διοικητικής Επιστήμης και Τεχνολογίας,
14.  το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρισης στο ΕΜΔΔ-ΜΙΤΟΣ.
Αποφάσισε την προκήρυξη (ανοικτή προκήρυξη) για
την πλήρωση μίας (1) θέσης μέλους Διδακτικού Ερευνητικού Προσωπικού (Δ.Ε.Π.), ως εξής:
ΔΗΜΟΚΡΙΤΕΙΟ ΠΑΝΕΠΙΣΤΗΜΙΟ ΘΡΑΚΗΣ
ΣΧΟΛΗ ΔΙΟΙΚΗΤΙΚΗΣ ΕΠΙΣΤΗΜΗΣ ΚΑΙ ΛΟΓΙΣΤΙΚΗΣ
ΤΜΗΜΑ ΔΙΟΙΚΗΤΙΚΗΣ ΕΠΙΣΤΗΜΗΣ ΚΑΙ ΤΕΧΝΟΛΟΓΙΑΣ
- Μία (1) θέση μέλους Διδακτικού Ερευνητικού Προσωπικού (Δ.Ε.Π.) στη βαθμίδα του Επίκουρου Καθηγητή
με θητεία, με γνωστικό αντικείμενο «Εφαρμοσμένα Μαθηματικά και Ποσοτικές Μέθοδοι στη λήψη Αποφάσεων»
και συνοπτική περιγραφή του γνωστικού αντικειμένου:
«Στη σύγχρονη Διοικητική Επιστήμη τα Εφαρμοσμένα
Μαθηματικά αποτελούν κεντρικό αντικείμενο των μαθημάτων βασικής υποδομής και προσφέρουν γνώσεις και
δεξιότητες οι οποίες είναι απαραίτητες σε πλήθος άλλων
γνωστικών αντικειμένων του προγράμματος σπουδών
του Τμήματος. Αναπόσπαστος κλάδος των Εφαρμοσμένων Μαθηματικών είναι οι Ποσοτικές Μέθοδοι οι οποίες
αποτελούν θεμελιώδη πρακτική των επιχειρήσεων και
οργανισμών στη λήψη αποφάσεων, με την ενσωμάτωση
και της σύγχρονης τεχνολογίας».
08.04.2025 18:34:49
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1341/07.04.2025
Όσοι επιθυμούν να συμμετάσχουν ως υποψήφιοι στη
διαδικασία εκλογής σε προκηρυχθείσα θέση καθηγητή
(επίκουρου καθηγητή, αναπληρωτή καθηγητή και καθηγητή πρώτης βαθμίδας), οφείλουν να έχουν εγγρα-
φεί ηλεκτρονικά στο πληροφοριακό σύστημα ΑΠΕΛΛΑ
(διαδικτυακή διεύθυνση https://apella.minedu.gov.gr,)
με τη διαδικασία που προβλέπεται στην παρ. 1 του άρθρου 3 της υπό στοιχεία Φ. 122.1/6/14241/Ζ2/27.1.2017
(Β’ 225) υπουργικής απόφασης, όπως αντικαταστάθηκε
με το άρθρο πρώτο της υπό στοιχεία Φ.122.1/86/83263/
Ζ2/30-6-2020 (Β’ 2657) όμοιας.
Α. Όσοι επιθυμούν να συμμετάσχουν ως υποψήφιοι
στη διαδικασία εκλογής σε προκηρυχθείσα θέση καθηγητή (επίκουρου καθηγητή, αναπληρωτή καθηγητή και
καθηγητή πρώτης βαθμίδας) υποβάλλουν ηλεκτρονικά
στο πληροφοριακό σύστημα ΑΠΕΛΛΑ (διαδικτυακή διεύθυνση https://apella.minedu.gov.gr) μέσα σε αποκλει-
στική προθεσμία δύο (2) μηνών από την ημερομηνία
του εγγράφου της ανακοίνωσης της δημοσίευσης της
προκήρυξης στον ημερήσιο τύπο, την αίτηση υποψηφιότητας (νοείται η υποβολή υποψηφιότητας μέσω πληρο-
φοριακού συστήματος ΑΠΕΛΛΑ) μαζί με όλα τα αναγκαία
για την κρίση δικαιολογητικά:
1.  Αντίγραφο δελτίου αστυνομικής ταυτότητας ή διαβατηρίου, το οποίο καταχωρείται ηλεκτρονικά.
2.  Αντίγραφο των πτυχίων και των τίτλων σπουδών
τους. Αν οι τίτλοι σπουδών έχουν χορηγηθεί από Α.Ε.Ι.
της αλλοδαπής, τότε ακολουθείται η διαδικασία της
παρ. 4 του άρθρου 304 του ν. 4957/2022 (Α’ 141).
3.  Αναλυτικό Βιογραφικό Σημείωμα στην ελληνική
γλώσσα.
4.  Πρωτότυπες επιστημονικές δημοσιεύσεις (με μορφή αρχείου ή με ηλεκτρονικό σύνδεσμο).
5.  Αναλυτικό υπόμνημα στην ελληνική γλώσσα στο
οποίο θα αναφέρεται σύντομη περίληψη των υποβαλλόμενων πρωτότυπων επιστημονικών δημοσιεύσεων με
μνεία στη συμβολή του υποψηφίου σε αυτές.
6.  Το κείμενο της Διδακτορικής Διατριβής και άλλα
επιστημονικά δημοσιεύματα (με μορφή αρχείου ή με
ηλεκτρονικό σύνδεσμο).
7.  Άλλα απαραίτητα δικαιολογητικά (όπως πιστοποιητικά προϋπηρεσίας, πιστοποιητικά παροχής διδακτικού
έργου κ.λπ.) που πιστοποιούν τα προβλεπόμενα από τη
νομοθεσία προσόντα εκλογής, καθώς και κάθε άλλο δικαιολογητικό κρίνουν αναγκαίο οι υποψήφιοι/ες.
Οι πολίτες κρατών-μελών της Ε.Ε. οφείλουν να υποβάλουν, εκτός των πιο πάνω δικαιολογητικών και πτυ-
χίο ή μεταπτυχιακό τίτλο σπουδών Ελληνικού Α.Ε.Ι. ή
απολυτήριο Ελληνικού Λυκείου ή εξαταξίου Γυμνασίου
ή πιστοποιητικό ελληνομάθειας Γ1 επιπέδου από το
Κέντρο Ελληνικής Γλώσσας, από το οποίο θα αποδεικνύεται η πλήρης γνώση και άνετη χρήση της ελληνικής
γλώσσας.
- Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών-μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
- Το αντίγραφο Ποινικού Μητρώου και το πιστοποιητικό στρατολογικής κατάστασης τύπου Α’ θα αναζητη-
θούν αυτεπαγγέλτως από την υπηρεσία που θα προβεί
στην έκδοση της τελικής πράξης διορισμού. Το κώλυμα
της μη εκπλήρωσης των στρατιωτικών υποχρεώσεων
δεν ισχύει για πολίτες κράτους - μέλους της Ευρωπαϊκής Ένωσης, στο οποίο δεν προβλέπεται όμοιο κώλυμα
διορισμού.
- Οι γνωματεύσεις (α) παθολόγου ή γενικού ιατρού
και (β) ψυχιάτρου, είτε του δημοσίου είτε ιδιωτών, υποβάλλονται από τους υποψηφίους στην υπηρεσία που
θα προβεί στην έκδοση της τελικής πράξης διορισμού.
Β. Όσοι επιθυμούν να υποβάλουν αίτηση εξέλιξης σε
θέση επίκουρου καθηγητή, αναπληρωτή καθηγητή ή
καθηγητή πρώτης βαθμίδας υποβάλλουν ηλεκτρονικά την αίτησή τους (νοείται η υποβολή υποψηφιότη-
τας μέσω πληροφοριακού συστήματος ΑΠΕΛΛΑ) και
καταχωρίζουν τα παραπάνω δικαιολογητικά, εφόσον
αυτά δεν έχουν ήδη καταχωρισθεί κατά την εγγραφή
τους στο Γενικό Μητρώο (άρθρο 3 της υπό στοιχεία Φ.
122.1/6/14241/Ζ2/27-1-2017 υπουργικής απόφασης Β’225) και δε χρήζουν επικαιροποίησης.
Η μη υποβολή των ως άνω δικαιολογητικών εντός της
ταχθείσης από την προκήρυξη προθεσμίας, συνιστά
λόγο απαραδέκτου της υποψηφιότητας.
Ο υποψήφιος που θα επιλεγεί για τη θέση, υποχρεούται να καταθέσει τα πρωτότυπα έγγραφα-δικαιολογητικά
του φακέλου του.
Η προκαλούμενη δαπάνη, θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (Ειδικός Φορέας 1020-905, ΑΛΕ 2120101005
και 2190201099).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Καβάλα, 21 Μαρτίου 2025
Ο Πρύτανης
ΦΩΤΙΟΣ ΜΑΡΗΣ
Ι
ΠΑΝΕΠΙΣΤΗΜΙΟ ΘΕΣΣΑΛΙΑΣ
Με την υπό στοιχεία 8305/25/ΓΠ/18-03-2025 πράξη του Πρύτανη του Πανεπιστημίου Θεσσαλίας, η
οποία εκδόθηκε σύμφωνα με τις διατάξεις με το άρθρο 28 του ν. 4305/14 (Α΄ 237), των άρθρων 16, 19
και 20 του ν. 4009/2011 (Α’ 195), όπως τροποποιήθηκε
και την υπό στοιχεία Φ.122.1/6/14241/Ζ2/27-1-2017
(Β’ 225) απόφαση του Υπουργού Παιδείας, Θρησκευμάτων και Αθλητισμού, όπως τροποποιήθηκε με
την υπό στοιχεία Φ.122.1/86/83263/Ζ2/30-06-2020
(Β’ 2657) και τις διατάξεις του άρθρου 463 του ν. 4957/
2022 (Α’ 141), όπως αυτό τροποποιήθηκε με το άρθρο 24 του ν. 5057/2023 (Α’ 164) και οι αναφερόμενες
σε αυτό προθεσμίες παρατάθηκαν με την υπό στοιχεία
Φ/154400/Ζ2/24-12-2024 (Β’ 7226) υπουργική απόφαση, διορίζεται ο Μάριος Παπαδάκης του Νικολάου, σε
κενή οργανική μόνιμη θέση καθηγητή στη βαθμίδα
του Αναπληρωτή Καθηγητή, με γνωστικό αντικείμενο
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1341/07.04.2025
«Πλαστική και Επανορθωτική Χειρουργική», του Τομέα
Χειρουργικής, του Τμήματος Ιατρικής, της Σχολής Επιστημών Υγείας του Πανεπιστημίου Θεσσαλίας, επειδή
έχει τα νόμιμα προσόντα.
Η προκήρυξη της θέσης δημοσιεύθηκε στο Γ’ 143/2024
στη βαθμίδα του Αναπληρωτή Καθηγητή ή Επίκουρου
Καθηγητή με θητεία.
Τo υπ’ αρ. 26410/B1/10-03-2025 έγγραφο της Γενικής
Διεύθυνσης Οικονομικών Υπηρεσιών του Υ.ΠΑΙ.Θ.Α..
Το υπ’ αρ. 2/115112/ΔΠΓΚ/19-12-2024 (ΑΔΑ:6ΓΝ0ΗΟΦΘ) έγγραφο του Γ.Λ.Κ.
(Αρ. βεβ. Γενικής Διεύθυνσης Οικονομικών Υπηρεσιών
του Υπουργείου Παιδείας, Θρησκευμάτων και Αθλητισμού: 1842/Β3/24-03-2025).
(Αρ. βεβ. εγγραφής στο Μητρώο Ανθρώπινου Δυναμικού Ελληνικού Δημοσίου: 1211191287/18.03.2025).
(Αρ. βεβ. ΔΙΠΑΑΔ/Υπουργείου Εσωτερικών: 17570/
18.03.2025).
Ο Πρύτανης
ΧΑΡΑΛΑΜΠΟΣ ΜΠΙΛΛΙΝΗΣ
Ι
ΙΕΡΑ ΜΗΤΡΟΠΟΛΙΣ
ΖΙΧΝΩΝ ΚΑΙ ΝΕΥΡΟΚΟΠΙΟΥ
Διά της υπ’ αρ. 61/22-02-2025 πράξεως του Σεβασμιωτάτου Μητροπολίτου Ζιχνών και Νευροκοπίου, η οποία
εκδόθηκε δυνάμει των διατάξεων του ν. 590/1977, των
άρθρων 4-7 και 20 του Κανονισμού 305/2018 (Α’ 153),
της υπό στοιχεία 154775/Θ1/27-12-2024 αποφάσεως του
Υπουργού Παιδείας, Θρησκευμάτων και Αθλητισμού, της
υπό στοιχεία ΑΔΑ: ΨΘ1Λ46ΜΤΛ6-ΤΧΗ αποφάσεως της
Υφυπουργού Εσωτερικών και της υπ’ αρ. 101/13-01-2025
αποφάσεως του Μητροπολιτικού Συμβουλίου της Ιεράς
Μητροπόλεως Ζιχνών και Νευροκοπίου, ενεργούντος ως
υπηρεσιακού δι’ εφημερίους και διακόνους, διορίζεται ο
Αθανάσιος Μπλούκος του Βασιλείου τακτικός εφημέριος
στον Ιερό Ναό Αγίου Παντελεήμονος Μικρομηλιάς Κ. Νευροκοπίου της Ιεράς Μητρόπολης Ζιχνών και Νευροκοπίου
και κατατάσσεται στην εκπαιδευτική βαθμίδα ΔΕ και στο
μισθολογικό κλιμάκιο 01 του ν. 4354/2015, (Α’ 176).
(Αρ. βεβ. Γ.Δ.Ο.Υ./Υπουργείου Παιδείας, Θρησκευμάτων και Αθλητισμού:1487/10.03.2025).
(Αρ. βεβ. εγγραφής στο Μητρώο Ανθρώπινου Δυναμικού Ελληνικού Δημοσίου: 1493521181/14.03.2025).
(Αρ. βεβ. ΔΙΠΑΑΔ/ Υπουργείου Εσωτερικών: 16857/
14.03.2025).
Ο Μητροπολίτης
† Ο Ζίχνων και Νευροκοπίου ΙΕΡΟΘΕΟΣ
Ι
ΙΕΡΑ ΜΗΤΡΟΠΟΛΙΣ ΣΕΡΒΙΩΝ ΚΑΙ ΚΟΖΑΝΗΣ
Διά της υπ’ αρ. 229/10-2-2025 αποφάσεως του Σεβασμιωτάτου Μητροπολίτου Σερβίων και Κοζάνης η
οποία εκδόθηκε δυνάμει του άρθρου 6 του ν. 1398/1973
(Α’ 112) και του Κανονισμού 305/2018 «Περί Εφημερίων
και Διακόνων» (Α’ 153), μετατάσσεται ο Θεόδωρος Χατζηευστρατίου του Γεωργίου τακτικός Διάκονος του Ιερού
Ναού Αγίου Νικολάου Κοζάνης της Ιεράς Μητρόπολης
Σερβίων και Κοζάνης σε κενή οργανική θέση Εφημερίου
του π.δ. 14/2023 της ως άνω Ιεράς Μητροπόλεως με τον
κατεχόμενο βαθμό και μισθολογικό κλιμάκιο.
Αρχικό ΦΕΚ Διορισμού Γ’ 3213/27-12-2022.
(Αρ. βεβ./ΓΔΟΥ ΥΠΠΕΘ 1501/11-3-2025).
Ο Μητροπολίτης
† Ο Σερβίων και Κοζάνης ΠΑΥΛΟΣ
Ι
ΗΛΕΚΤΡΟΝΙΚΟΣ ΕΘΝΙΚΟΣ ΦΟΡΕΑΣ
ΚΟΙΝΩΝΙΚΗΣ ΑΣΦΑΛΙΣΗΣ (e-ΕΦΚΑ)
Με την υπ’ αρ. 429476/25.3.2025 απόφαση του Διοικητή του Ηλεκτρονικού Εθνικού Φορέα Κοινωνικής
Ασφάλισης, που εκδόθηκε σύμφωνα με τις διατάξεις
του ν. 3528/2007 (Α’ 26), όπως τροποποιήθηκαν μεταγενέστερα τις διατάξεις του ν. 4765/2021 (Α’ 6), τις δι-
ατάξεις του άρθρου 28 του ν. 4305/2014 (Α’ 237), όπως
αντικαταστάθηκαν με το άρθρο 26 του ν. 4440/2016
(Α’ 224), τις διατάξεις της παρ. 5 του άρθρου 11 του
ν. 3833/2010, τις διατάξεις του ν. 4369/2016 (Α’ 33), τις
διατάξεις του ν. 4354/2015 (Α’ 176), τις διατάξεις του
π.δ. 50/2001 (Α’ 39), όπως ίσχυαν μέχρι τη θέση σε ισχύ
του νέου Προσοντολογίου π.δ. 85/2022, την υπό στοιχεία ΔΙΠΑΑΔ/ΠΡΟΣ/429/οικ.20353/30.12.2022 (ΑΔΑ:
Ψ5ΧΗ46ΜΤΛ6-ΒΨΘ) εγκύκλιο του Υπουργείου Εσωτερικών, τις υπ’ αρ. 50/4.11.2021 και 31/27.9.2022 Πράξεις
του Υπουργικού Συμβουλίου, όπως τροποποιήθηκαν με
όμοιες Πράξεις, τις υπό στοιχεία 2Γ/2022 και 3ΓΒ/2023
Προσκλήσεις/Προκηρύξεις του Α.Σ.Ε.Π., τον πίνακα διοριστέων (Γ’ 3957/2024), την υπό στοιχεία ΔΙΠΑΑΔ/Φ.Κ./268/
οικ.14710/12.8.2024 (Β’ 4747) απόφαση κατανομής της
Υπουργού Εσωτερικών, διορίζεται η ΣΚΑΖΑ ΓΕΩΡΓΙΑ του
ΝΙΚΟΛΑΟΥ ως δόκιμη υπάλληλος με σχέση εργασίας
δημοσίου δικαίου σε κενή οργανική θέση κατηγορίας ΠΕ,
κλάδου ΠΕ ΔΙΟΙΚΗΤΙΚΟΥ ΟΙΚΟΝΟΜΙΚΟΥ με εισαγωγικό
βαθμό Δ’ στον Ηλεκτρονικό Εθνικό Φορέα Κοινωνικής
Ασφάλισης (e-ΕΦΚΑ) - Περιφερειακή Υπηρεσία Συντονισμού και Υποστήριξης (Π.Υ.Σ.Υ.) Πελοποννήσου | Τοπική
Διεύθυνση Αργολίδας με έδρα τον Δ. Ναυπλιέων (κωδικός 518 της 3ΓΒ/2023 Προκήρυξης ΑΣΕΠ).
(Αρ. βεβ. της Διεύθυνσης Οικονομικής Διαχείρισης και
Δημοσιονομικών Αναφορών του Ηλεκτρονικού Εθνικού
Φορέα Κοινωνικής Ασφάλισης: 42327/13.1.2025).
(Αρ. βεβ. εγγραφής στο Μητρώο Ανθρώπινου Δυναμικού Ελληνικού Δημοσίου: 4327791265/21.3.2025).
(Αρ. βεβ. ΔΙΠΑΑΔ/Υπουργείου Εσωτερικών: 18100/
21.3.2025).
Με την υπ’ αρ. 429475/25-03-2025 πράξη του Διοικητή
του Ηλεκτρονικού Εθνικού Φορέα Κοινωνικής Ασφάλισης, διαπιστώνεται η αυτοδίκαιη λύση της υπαλληλικής
σχέσης του μόνιμου υπαλλήλου του Ηλεκτρονικού Εθνικού Φορέα Κοινωνικής Ασφάλισης ΜΑΡΑΣΙΔΗ ΗΡΑΚΛΗ
του ΧΡΗΣΤΟΥ (Α.Μ.: 27678-27123), της ΔΕ κατηγορίας,
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 1341/07.04.2025
του κλάδου ΔΕ ΔΙΟΙΚΗΤΙΚΟΥ-ΛΟΓΙΣΤΙΚΟΥ, ειδικότητας ΔΕ ΔΙΟΙΚΗΤΙΚΟΥ-ΛΟΓΙΣΤΙΚΟΥ με Β’ βαθμό στις 31 Δεκεμβρίου 2024, ημερομηνία συμπλήρωσης του 67ου έτους της ηλικίας της, σύμφωνα με τις διατάξεις του άρθρου 155
του ν. 3528/2007, όπως τροποποιήθηκαν από τις διατάξεις του άρθρου 59 του ν. 4369/2016 και τις διατάξεις του
άρθρου 156 του ν. 3528/2007.
(Αρ. βεβ. διαγραφής από το Μητρώο Ανθρώπινου Δυναμικού Ελληνικού Δημοσίου: 2010567101/20.03.2025).
Ο Διοικητής
ΑΛΕΞΑΝΔΡΟΣ ΒΑΡΒΕΡΗΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250301341.pdf | Tokens: 13378]